Υπουργείο Μετανάστευσης και Ασύλου

Το **Υπουργείο Μετανάστευσης και Ασύλου** συστάθηκε στις 15 Ιανουαρίου 2020. Το 2016 είχε συσταθεί το Υπουργείο Μεταναστευτικής Πολιτικής, αλλά καταργήθηκε στις 8 Ιουλίου 2019.

Υπουργός ανέλαβε ο Θάνος Πλεύρης και υφυπουργός η Σέβη Βολουδάκη.

## Ιστορία
* Στις 4 Νοεμβρίου 2016 με το Π.Δ 123, δημιουργήθηκε το Υπουργείο Μεταναστευτικής Πολιτικής από υπηρεσίες του πρώην Υπουργείου Εσωτερικών και Διοικητικής Ανασυγκρότησης.
* Στις 8 Ιουλίου 2019, με το ΠΔ 81/2019, αποφασίστηκε η κατάργηση του Υπουργείου Μεταναστευτικής Πολιτικής και η μεταφορά των αρμοδιοτήτων του στο Υπουργείο Προστασίας του Πολίτη.
* Στις 15 Ιανουαρίου 2020, με το ΠΔ 4/2020 δημιουργήθηκε το Yπουργείο Μετανάστευσης και Ασύλου, ύστερα από την αφαίρεση  της Γενικής Γραμματείας Μεταναστευτικής Πολιτικής, Υποδοχής και Ασύλου από το Υπουργείο Προστασίας του Πολίτη.
* Στις 23 Ιανουαρίου 2020, με το ΠΔ 106/2020 καταρτίστηκε ο οργανισμός του Υπουργείου Μετανάστευσης και Ασύλου.

## Διοικητικές Υπηρεσίες
### Γενική Γραμματεία Μεταναστευτικής Πολιτικής
H Γενική Γραμματεία Μεταναστευτικής Πολιτικής ιδρύθηκε το 2010  με το Π.Δ. 11/2010 (16.02.10 Α’15), ενώ μετά από μια σειρά διοικητικών μεταβολών, επανιδρύθηκε εκ νέου, το 2020, ως Γενική Γραμματεία Μεταναστευτικής Πολιτικής με το Π.Δ. 18/2020 (Α34).  Η Γ.Γ. Μεταναστευτικής Πολιτικής ασχολείται με τη συμμετοχή στο σχεδιασμό και την εφαρμογή της μεταναστευτικής πολιτικής σε εθνικό και ευρωπαϊκό επίπεδο, την άσκηση της πολιτικής διεθνούς προστασίας, μεταξύ άλλων μέσω της εξέτασης των αιτημάτων διεθνούς προστασίας και με την πολιτική ένταξης των πολιτών τρίτων χωρών στην Ελλάδα. Σύμφωνα με το ΠΔ 106/2020, στη Γενική Γραμματεία Μεταναστευτικής Πολιτικής υπάγονται η Γενική Διεύθυνση Μεταναστευτικής Πολιτικής, η Γενική Διεύθυνση Συντονισμού και Διαχείρισης Προγραμμάτων Μετανάστευσης και Εσωτερικών Υποθέσεων, η Υπηρεσία Ασύλου, και η Αρχή Προσφυγών. ΓΓ είναι Πάτροκλος Γεωργιάδης.

### Γενική Γραμματεία Υποδοχής Αιτούντων Άσυλο
Η Γενική Γραμματεία Υποδοχής Αιτούντων Άσυλο συστάθηκε με το άρθρο 1 του Π.Δ. 18/2020 (ΦΕΚ 34/Α/19-2-2020). Η Υπηρεσία Υποδοχής και Ταυτοποίησης (όπως μετονομάστηκε από Υπηρεσία Πρώτης Υποδοχής του Ν. 3907/2011) συστάθηκε με το Ν.4375/2016 (ΦΕΚ 51/τεύχος Α’/ 03-04-2016) και υπάγεται από τις 20/02/2020 στη Γενική Γραμματεία Υποδοχής Αιτούντων Άσυλο. Η Υπηρεσία Υποδοχής και Ταυτοποίησης είναι υπεύθυνη για τις διαδικασίες υποδοχής και ταυτοποίησης των υπηκόων τρίτων χωρών που εισέρχονται στην Ελλάδα χωρίς τις νόμιμες διατυπώσεις. Ο Δημήτρης Ιατρίδης είναι ΓΓ. Στην Γενική Γραμματεία Υποδοχής, μεταφέρθηκαν επίσης οι υπηρεσίες της Ειδικής Γραμματείας Συντονισμού Εμπλεκομένων Φορέων, η οποία καταργήθηκε.

### Γενική Γραμματεία Ευάλωτων Πολιτών και Θεσμικής Προστασίας
Η Γενική Γραμματεία Ευάλωτων Πολιτών και Θεσμικής Προστασίας συστάθηκε με το άρθρο 6 του π.δ. 77/2023 (ΦΕΚ Α 130/27.6.2023) ύστερα από την μετατροπή της Ειδικής Γραμματείας Προστασίας Ασυνόδευτων Ανηλίκων που είχε συσταθεί με το π.δ. 4/2020 σε Γενική Γραμματεία. Γενικός Γραμματέας είναι ο Ηρακλής Μοσκώφ.

## Διατελέσαντες Υπουργοί

## Διάρθρωση του Υπουργείου

## Παραπομπές


## Δείτε επίσης
* Μεταναστευτικό ζήτημα στην Ελλάδα

## Εξωτερικοί Σύνδεσμοι
* 

*
Κατηγορία:Νυν υπουργεία της Ελλάδας